open-index/open-wikipedia-markdown huggingface dataset:
Busby Berkeley

**Busby Berkeley**, alkujaan *Busby Berkeley William Enos* (29. marraskuuta 1895 Los Angeles, Kalifornia, Yhdysvallat – 14. maaliskuuta 1976) oli merkittävä Hollywoodin elokuvaohjaaja ja musikaalien koreografi. Musikaalituotannoissa on hänelle tunnusomaisia monimutkaisia geometrisia kuvioita.

Berkeley syntyi teatteriperheeseen. Kun isä kuoli, äiti ei perunut esitystä vaan lausui: "Show must go on". Äidin vaikutus oli hyvin vahva tämän kuolemaan asti, ja Berkeleyn monet avioliitot jäivät lyhyiksi. Vielä äidin kuoltuakin ura meni aina puolison edelle.

Hänen elokuviensa ilmeen sanotaan juontuneen ajasta, jolloin hän suunnitteli Yhdysvaltojen ja Ranskan armeijoille paraatiharjoituksia. Ensimmäisen maailmansodan jälkeen hän aloitti työn teatterinäyttelijänä mutta siirtyi pian ohjaajaksi ja koreografiksi. Samuel Goldwyn kutsui hänet Hollywoodiin 1930 tanssikohtausten ohjaajaksi. Hän työskenteli 1933–1939 Warner Brosille ja teki tuolloin aikakauden Hollywood-tuotantojen parhaita tanssinumeroita. Hänelle ominaista oli luoda liike pikemminkin elokuvallisin kuin koreografisin keinoin. Hän palasi MGM:lle 1939, mutta parhaan tuotantonsa hän oli jo tehnyt. Vielä 1971 hän palasi Broadwaylle ja ohjasi 1920-luvun menestysnäytelmän *[[No, No, Nanette]]*, jossa pääosassa oli jo pitkään eläkkeellä ollut hänen 1930-luvun elokuviensa tähti Ruby Keeler.

## Filmografia
;Ohjaajana
* *[[She Had to Say Yes]]* 1933 
* *[[Ne naiset! Ne naiset!]]* 1934 (musiikkijaksot) 
* *[[Gold Diggers of 1935]]* 1935 
* *[[Bright Lights (elokuva)|Bright Lights]]* 1935 
* *[[I Live for Love]]* 1935 
* *[[The Singing Kid]]* 1936 (kreditoimaton) 
* *[[Stage Struck (elokuva)|Stage Struck]]* 1936 
* *[[The Go Getter]]* 1937 
* *[[Hollywood hotelli]]* 1937 
* *[[Men Are Such Fools]]* 1938 
* *[[Garden of the Moon]]* 1938 
* *[[Rautaristikko]]* 1938 
* *[[Minusta tuli rikollinen]]* 1939 
* *[[Me hurmurit]]* 1939 
* *[[Suinpäin]]* 1939 
* *[[Forty Little Mothers]]* 1940 
* *[[Me jazzikuninkaat]]* 1940 
* *[[Blonde Inspiration]]* 1941 
* *[[Revyytyttö]]* 1941 (musiikkijaksot)
* *[[Erotaan siis]]* 1941 (kreditoimaton)
* *[[Me tähdet]]* 1941 
* *[[Sittenkin sankari]]* 1942 
* *[[Tupa taivaassa]]* 1943 (ohjaus jaksossa "Shine", kreditoimaton) 
* *[[Me villissä lännessä]]* 1943 ("I Got Rhythm" -jakso) 
* *[[Tutti frutti (elokuva)|Tutti frutti]]* 1943 
* *[[Cinderella Jones]]* 1946 
* *[[Valtameren romanssi]]* 1948 (musiikkijaksot) 
* *[[Neiti Johtaja]]* 1949 
* *[[Annie mestariampuja (elokuva)|Annie mestariampuja]]* 1950 (materiaalia ei käytetty vaan tehtiin uudestaan, kreditoimaton) 
* *[[Sininen huntu]]* 1951 (kreditoimaton)

## Lähteet

## Aiheesta muualla
* 
* Hooray for Hollywood: Busby Berkeley
* Busby Berkeley at Classic Movie Favorites Tribute site: galleries, bio, filmography and more.
* bio & pics on Busby Berkeley
Atsodikarbonamidi

**Atsodikarbonamidi** (C2H4N4O2) on atsoyhdisteisiin kuuluva orgaaninen yhdiste. Ainetta käytetään kumien ja muovien valmistuksissa ja eräissä maissa jauhonparanteena.

## Ominaisuudet
Atsodikarbonamidi on huoneenlämpötilassa keltaisia tai punaoransseja kiteitä. Yhdiste liukenee pieniä määriä kuumaan veteen, mutta on kylmään veteen liukenematon. Yhdiste ei liukene etanoliin eikä useisiin muihinkaan orgaanisiin liuottimiin. Atsodikarbonamidi hajoaa kuumennettaessa sulamispisteeseensä 225 °C:n lämpötilaan.

## Valmistus ja käyttö
Atsodikarbonamidia valmistetaan urean ja hydratsiinin välisellä reaktiolla. Ensimmäisessä vaiheessa muodostuu biureaa eli hydratsodikarbonamidia. Biurea hapetetaan tämän jälkeen atsodikarbonamidiksi. Tavanomaisin hapetin on kloori, mutta myös kloraatteja tai vetyperoksidia voidaan käyttää.

Atsodikarbonamidin tärkein käyttökohde on vaahtokumien ja vaahtomuovien valmistuksessa vaahdotusaineena käyttäminen. Tähän tarkoitukseen käytetyistä kemikaaleista se on yleisin. Atsodikarbonamidi hajoaa kuumennettaessa myrkylliseksi ja karsinogeeniseksi semikarbatsidiksi. Tämän vuoksi sellaisten muovien ja kumien, joiden valmistamiseen on käytetty atsodikarbonamidia ei ole saanut käyttää Euroopan unionin alueella elintarvikepakkauksissa elokuusta 2005 alkaen. Aineen käyttö tähän tarkoitukseen on kielletty Euroopan komission antaman direktiivin perusteella. Yhdysvalloissa, Kanadassa ja Brasiliassa atsodikarbonamidia voidaan käyttää jauhonparanteena. Yhdiste toimii hapettimena, joka valkaisee jauhoja. Suurin sallittu pitoisuus on 45 mg/kg. EU:n alueella atsodikarbonamidia ei saa käyttää tähänkään tarkoitukseen.

## Lähteet
The She-Devil

**The She-Devil** (tai ilman välimerkkiä *The She Devil*) on vuonna 1918 ensi-iltansa saanut J. Gordon Edwardsin ohjaama yhdysvaltalainen mykkä melodraama, jonka pääosissa ovat Theda Bara ja Albert Roscoe.

Elokuvan tuotanto- ja levittäjäyhtiönä toimi Fox Film Corporation, ja sen käsikirjoituksesta vastasivat ohjaaja J. Gordon Edwards ja George James Hopkins. Elokuva sai Yhdysvaltain ensi-iltansa 10. marraskuuta vuonna 1918. *The She-Devil* on nykyisin listattu kadonneeksi elokuvaksi.

## Juoni

Lolette (Theda Bara) on tulinen nuori espanjalaistyttö. Kun Maurice-niminen (Albert Roscoe) taiteilija saapuu Loletten kotikaupunkiin etsimään maalauspaikkoja, Lolette rakastuu häneen. Kun Maurice on valmis palaamaan takaisin Pariisiin, hän ei suostu ottamaan Lolettea mukaan. Lolette on päättäväinen ja päättää seurata Mauricea. Saadakseen rahaa Lolette varastaa jalokivikoruja maantierosvo Tigerin (George McDaniel) ryöstösaaliista. Lolette käyttää Tigerin häneen kohdistunutta ihastuneisuutta hyväkseen varastaakseen tämän ryöstäsaaliin. Lolette löytää Mauricen, joka päättää käyttää Lolettea mallinaan ja pitää häntä erityisen inspiroivana kohteena. Eräänä iltana he menevät teatteriin katsomaan espanjalaisia tanssijoita. Lolette ei ole vaikuttunut heidän työstään, joten hän menee näyttämään heille mallia. Sinä iltana Tiger, joka oli etsinyt Loletten käsiinsä, yrittää saada jalokivikorunsa takaisin. Maurice luulee Tigerin olevan vain murtovaras ja nujertaa hänet. Seuraavana päivänä monet teatteri-impressaarit tarjoavat Lolettelle sopimuksia. Lolette suostuu ja ottaa etukäteen kaikilta teatteri-impressaareilta rahat. Tämän jälkeen Lolette antaa kaikki rahat orvoille. Maurice saa tietää Loletten teosta ja vaatii, että heidän on paettava tai muuten Lolette pidätetään petoksesta. Karkumatkan alussa Lolette ja Maurice kohtaavat jälleen Tigerin, mutta he höynäyttävät häntä ja pariskunta jatkaa karkumatkaansa.

## Näyttelijät

## Lähteet

## Aiheesta muualla
* 
* 
* ''The She-Devil'' Silent era -sivustolla 
* ''The She-Devil'' TCM Movie Databasessa
Ota koppi!

**Ota koppi** on lastenmusiikkiyhtye Pellekaija Pumin kahdeksas studioalbumi.

## Kappaleet
Kaikki kappaleet ovat Pekka Tonttilan säveltämiä ja sanoittamia, paitsi laulun ”Las Tenko Dinka Dulla” sanoittajana on ollut myös Tuula Tonttila.

# 
# 
# 
# 
# 
# 
# 
# 
# 
# 
# 
# 

## Muusikot
* Pekka Tonttila – laulu, kitarat, ukulele, banjo, mandoliini, nokkahuilu, huuliharppu, rytmisoittimet
* Tuomo Kuure – kontrabasso, klarinetti
* Tuula Tonttila – laulu, rytmisoittimet, efektit
* Marko Kataja – kosketinsoittimet, haitari
* Eliel Viitala – rummut
* Lapsikuoro Hihittäjät – laulu
Brotherhood

**Brotherhood** tai **The Brotherhood** voi tarkoittaa ainakin seuraavia:

* *[[Brotherhood (New Orderin albumi)|Brotherhood]]*, New Orderin albumi vuodelta 1986
* *[[The Brotherhood (albumi)|The Brotherhood]]*, Running Wildin albumi vuodelta 2002
* *[[Brotherhood (The Chemical Brothersin albumi)|Brotherhood]]*, The Chemical Brothersin kokoelma-albumi vuodelta 2008
* *[[Brotherhood (televisiosarja)|Brotherhood]]*, yhdysvaltalainen rikossarja vuosilta 2006–2008
* *[[Mafiaveljekset]]* (engl. *The Brotherhood*), Martin Rittin ohjaama elokuva vuodelta 1968
* *[[The Brotherhood (vuoden 1991 elokuva)|The Brotherhood]]*, televisioelokuva vuodelta 1991
* *[[The Brotherhood (vuoden 2001 elokuva)|The Brotherhood]]*, David DeCoteaun ohjaama kauhuelokuva vuodelta 2001
* *[[Brotherhood (elokuva)|Brotherhood]]*, Will Canonin ohjaama elokuva vuodelta 2010
* *[[Assassin’s Creed: Brotherhood]]*, toimintaseikkailupeli vuodelta 2010.
*Muslim Brotherhood eli muslimiveljeskunta, useiden islamististen järjestöjen nimi englanniksi
*Aryan Brotherhood, yhdysvaltalainen jengi.
Growing Up in New Guinea

**Growing Up in New Guinea: A Study of Adolescence and Sex in Primitive Societies** on yhdysvaltalaisen antropologin Margaret Meadin vuonna 1930 ilmestynyt antropologian klassikkoteos. Teos on etnografinen kuvaus Papua-Uuden-Guinean Amiraliteettisaariin kuuluvan Manus-saaren ihmisten kulttuurista. Mead tarkastelee saarelaisten kulttuuria lastenkasvatuksen ja sukupuolikäsitysten kautta. Teos keskittyy kuvaamaan lasten ja nuorten elämää. Mead lisäksi vertailee oman aikansa yhdysvaltalaista lastenkasvatusta manussaarelaisten lastenkasvatukseen ja samalla kritisoi oman yhteiskuntansa tapaa kasvattaa lapsia. 

## Sisältö
### Manussaarelaisten lastenkasvatus
Mead korostaa sitä, että kasvatustavasta riippumatta lapsi kasvaa aina yhteisönsä ja sen kulttuurin jäseneksi, Meadin sanoin ”yhteisö voittaa aina” (engl. ”The society always wins”). Hän esittelee, kuinka Manusilla pienten lasten kasvatus keskittyy fyysiseen sopeutumiseen ympäristöön, esimerkiksi uimataidon ja ketteryyden oppimiseen. Lapset saavat leikkiä vapaasti, eikä heillä juurikaan ole muita velvollisuuksia kuin omaisuuden ja tabujen kunnioittaminen. Sosiaalinen kasvatus jää hyvin vähälle, ja lapset oppivat asiat pääasiassa seuraamalla vanhempiensa ja muiden aikuisten toimintaa. Muodollisen sosiaalisen kasvatuksen puuttumisesta huolimatta lapsista kasvaa täysivaltaisia kulttuurinsa edustajia. Manusilla pojat ja tytöt saavat samanlaisen kasvatuksen, ja vasta murroiässä tyttöjä aletaan valmistella aikuisuutta ja avioliittoa varten. Poikien siirtyminen pojasta mieheksi tapahtuu vasta silloin, kun heidän on aika mennä naimisiin, eikä heitä etukäteen juurikaan valmistella tähän. Isällä on erittäin tärkeä rooli pienten lasten kasvatuksessa, ja tämän vuoksi nämä identifioituvat voimakkaasti isään, kun taas äiti jää etäiseksi. Käsitellessään Manusin kulttuuria Mead kumoaa joitakin lapsiin liittyviä teorioita, kuten sen, että lapset automaattisesti identifioituisivat äitiin. Lisäksi hän osoittaa, että lasten ”keräilyvaihe” sekä lasten taipumus uskoa yliluonnolliseen ovat täysin kulttuurisidonnaisia ilmiöitä, eivätkä lapsille luonnollisia kehityksen vaiheita, kuten aikaisemmin on uskottu.

### Yhdysvaltojen ja Manusin kasvatuskulttuurien vertailu
Meadin mukaan näiden kahden kulttuurin kasvatusmenetelmiä on mahdollista vertailla, sillä niiden tavoitteet ja arvot ovat samankaltaisia. Mead löytää Manusin ja Yhdysvaltojen kasvatuskulttuurien välillä sekä yhtäläisyyksiä että eroja. Molemmissa kulttuureissa materiaalista vaurautta arvostetaan hyvin paljon ja sen tavoittelu on keskeisessä asemassa. Lisäksi näissä kulttuureissa lasten annetaan viettää aikansa leikkien, eikä heiltä vaadita paljoa. Toisaalta lasten suhde vanhempiin on erilainen: Manusilla isä on lapsille hyvin läheinen, kun taas Yhdysvalloissa äidin rooli on erittäin tärkeä lasten huolenpidossa ja kasvatuksessa.

## Lähteet
* Mead, Margaret: *Growing Up in New Guinea: A Study of Adolescence of Sex in Primitive Societies*.
Lilian

**Lilian** on yleensä naisen, varsinkin Ranskassa kuitenkin miehen etunimi.  Alkuperältään nimi on englantilais-saksalainen lyhentymä nimestä Elisabet tai mahdollisesti muunnos englanti­laisesta nimestä Lily, joka merkitsee liljaa.

Suomessa on Digi- ja väestötietoviraston tietojen mukaan ollut vuoden 2019 loppuun mennessä 2537 Lilian-nimistä naista ja hieman yli 20 miestä. Lilianin nimipäivä on suomen­ruotsalaisen ja vuodesta 2025 lähtien myös suomen­kielisen kalenterin mukaan 20. toukokuuta, joka on myös muun muassa Liljan nimipäivä.

## Tunnettuja Lilianeja

* Lilian Jackson Braun (1913–2011), yhdysvaltalainen kirjailija
* Lilian Calmejane (s. 1992), ranskalainen maantiepyöräilijä
* Lilian Garcia (s. 1966), yhdysvaltalainen laulaja ja kehäkuuluttaja
* Lilian Genth (1876–1953), yhdysvaltalainen impressionistinen taidemaalari
* Lilian Kallio (s. 1945), suomalainen kirjailija
* Lilian (1915–2013), alk. *Lilian Davies*, Ruotsin prinsessa, prinssi Bertilin puoliso
* Lilian Thuram (s. 1972), ranskalainen jalkapalloilija
* Lilian Widjeskog (s. 1965), suomalainen jalkapalloilija
* Lilian Wolfe (1875–1974), brittiläinen feministi, antimilitaristi ja anarkisti

## Lähteet

## Aiheesta muualla
Michael Chaput

**Michael Chaput** (s. 9. huhtikuuta 1992 Montreal, Quebec) on kanadalainen ammattilaisjääkiekkoilija, pelipaikaltaan keskushyökkääjä. Hän pelaa NHL-joukkue Pittsburgh Penguinsin organisaatiossa. Chaput on Philadelphia Flyersin vuoden  kolmannen kierroksen varaus numerolla 89.

## Ura
Chaput pelasi vuosina 2008–2012 neljä kautta QMJHL-junioriliigassa joukkueinaan Lewiston Maineiacs ja Shawinigan Cataractes, tehden 216:ssa ottelussa yhteensä 187 pistettä, joista 77 oli maaleja.

Flyers kauppasi Chaputin Columbus Blue Jacketsiin 28. helmikuuta 2011, joka kiinnitti hänet kolmen vuoden tulokassopimuksella 28. huhtikuuta 2012.

Kaudella  Chaput teki debyyttinsä NHL:ssä pelaten Blue Jacketsin paidassa kauden aikana yhteensä 17 peliä, joissa hän sai yhden syöttöpisteen. Falconsissa Chaput teki 45 pistettä 55:ssä ottelussa, tehden 19 maalia.

## Tilastot

## Lähteet
Zorron merkki (vuoden 1920 elokuva)

**Zorron merkki** (*The Mark of Zorro*) on Fred Niblon ja Theodore Reedin ohjaama mykkäelokuva vuodelta 1920. Se on ensimmäinen elokuvaversio vuonna 1919 ilmestyneestä Johnston McCulleyn kirjasta *[[The Curse of Capistrano]]*, joka kertoo Zorrosta. Teos ilmestyi sittemmin uudestaan nimellä *The Mark of Zorro*. Fairbanks tuotti sen omalle tuotantoyhtiölleen Douglas Fairbanks Pictures Corporationille. Se oli ensimmäinen elokuva, jonka Fairbanksin, Mary Pickfordin, Charlie Chaplinin ja D. W. Griffithin perustama United Artists levitti. Elokuvasta on myöhemmin tehty kaksi versiota, vuonna 1940 (*[[Zorron merkki (vuoden 1940 elokuva)|Zorron merkki]]*) ja 1974 (*[[Zorron merkki (vuoden 1974 elokuva)|Zorron merkki]]*).

## Näyttelijät

## Lähteet

## Aiheesta muualla

*The Mark of Zorro, Archive.org, katsottavissa ja ladattavissa
*
*The Mark of Zorro, Allmovie
*AFI entry for ''The Mark of Zorro''
* "That Carver of Z's": "The Mark of Zorro" (1920) . The Film Tribune
*The Mark of Zorro, Rotten Tomatoes
Caity Lotz

**Caitlin "Caity" Marie Lotz** (s. 30. joulukuuta 1986 San Diego, Kalifornia) on yhdysvaltalainen näyttelijä ja tanssija. Hänet tunnetaan Sara Lancen roolista televisiosarjassa *[[Arrow (televisiosarja)|Arrow]]* sekä sen spin-offissa *[[Legends of Tomorrow]]*. 

Lotz on ollut mukana hip hop -teatterituotannossa *Groovaloo* ja tehnyt stuntteja elokuviin kuten *[[Step Up 3D]]*. Lotzin taitamia taistelulajeja ovat esimerkiksi taekwondo, wushu ja muay thai. Hän harrastaa myös parkouria ja trikkausta.

## Ura
### Tanssijana
Lotz aloitti uransa Avril Lavignen ja Lady Gagan taustatanssijana. Lisäksi hän on tanssinut musiikkivideoilla kuten Lady Gagan ”Paparazzi” ja ”Love Game”, David Guettan ja Estellen ”One Love”, Selena Gomezin ”Tell Me Something I Don’t Know”, Faith Evansin ”Mesmerized”, T-Painin ”Freeze”, JoJon ”Baby It’s You” ja Cascadan ”Evacuate the Dancefloor”.

### Näyttelijänä
Näyttelijänuransa Lotz aloitti vuonna 2006 pienellä roolilla elokuvassa *[[Anna palaa 3]]*. Sen jälkeen hän on näytellyt muun muassa indie-elokuvissa *[[Live at the Foxes Den]]* ja *[[Battle of the Year]]* ja vieraillut televisiosarjoissa *[[Kova laki: Los Angeles]]* ja *[[Mad Men]]*. Vuonna 2013 hän sai roolin brittiläisestä pienen budjetin scifielokuvasta *The Machine*.

Lotz liittyi The CW-kanavan sarjan *[[Arrow (televisiosarja)|Arrow]]* toiselle tuotantokaudelle Sara Lancen rooliin vuonna 2013. Hän siirtyi Saran roolissa vuonna 2016 alkaneeseen *[[Legends of Tomorrow]]* -sarjaan, joka on *Arrow* -sarjan spin-off. Lotz on vieraillut Sarana myös toisessa *Arrow’n* spin-offissa, *[[The Flash (vuoden 2014 televisiosarja)|The Flash]]issa*.

### Muuta
Lotz on esiintynyt miestenlehdissä *[[Men's Health]]* ja *[[Esquire (lehti)|Esquire]]* sekä muun muassa Jack in the Boxin ja Reebokin mainoksissa.

Vuosina 2006–2007 Lotz esiintyi tyttöbändissä nimeltä Soccx. Yhtye on julkaissut albumin *Hold On*, sekä singlet ”Scream Out Loud”, ”From Dusk Till Dawn” ja ”Can’t Take My Eyes Off You”.

## Filmografia

## Lähteet

## Aiheesta muualla

*
Kolme yötä

**Kolme yötä** on suomalainen televisioelokuva vuodelta 1989. Hieman yli puolen tunnin mittaisen elokuvan on Yleisradiolle käsikirjoittanut ja ohjannut Matti Ijäs.

Alaotsikkonsa mukaan elokuva on ”tragedia tästä ajasta, improvisaatioita kolmelle ihmiselle”. Tarinassa *[[Napakymppi (viihdeohjelma)|Napakymppi]]*-televisio-ohjelmaa muistuttavan parinhakushown voittajat, ujo mies ja tätä vanhempi nainen, viettävät palkintomatkallaan kolme päivää marraskuisessa Hangossa.

## Rooleissa

## Lähteet

## Aiheesta muualla
* Otteita elokuvasta Ylen Elävässä arkistossa
Jorma Tiainen

**Jorma O. Tiainen** (28. lokakuuta 1932 Viipuri – 18. kesäkuuta 2010 Jyväskylä) oli Jyväskylän yliopiston yleisen historian professori vuosina 1973–1997. Hän tutki muun muassa saksalaisten käsityksiä Ranskasta. 

Tiainen oli kiinnostunut historian popularisoinnista, ja hän toimi pitkään Atena Kustannuksen ja Gummeruksen päätöselimissä sekä historia-alan kirjojen esilukijana. 1980-luvulla Tiainen oli mukana useissa Gummeruksen tietoteoshankkeissa, esimerkiksi yksiosaisen Tietojätti-tietosanakirjan päätoimittajana. 1970-luvulla Jorma Tiainen toimi kulttuuritapahtuma Jyväskylän Kesän puheenjohtajana. Tiaisen puoliso oli toimittaja, myöhempi kansanedustaja Eila Tiainen.

## Lähteet
Viherviidakkokana

**Viherviidakkokana** (*Gallus varius*) on aasialainen kanalintu.

## Levinneisyys
Viherviidakkokanaa tavataan luonnonvaraisena Indonesiaan kuuluvilla saarilla Jaava, Bali, Lombok, Flores ja Rinca ja istutettuna Kookossaarilla. Laji on sopivissa elinympäristöissä koko levinneisyysalueellaan paikallisesti yleinen. Viherviidakkokana onkin luokiteltu elinvoimaiseksi.

## Lähteet
AtWar

**atWar** (entinen Afterwind) on netissä ilmaiseksi pelattava vuoropohjainen strategiapeli, joka muistuttaa Risk-lautapeliä. AtWar on selainpeli, joka vaati aiemmin Silverlightin pelaamiseen, mutta nykyään se toimii ilman liitännäisiä kaikilla HTML5-standardeja noudattavilla verkkoselaimilla. Peli tuli suomenkieliseksi 17.4.2014. 

## Pelaaminen
AtWarissa on tarkoituksena valloittaa maailma. Muiden pelaajien kanssa voi liittoutua tai heidän kanssaan voi solmia rauhan ja heille voi julistaa sodan. Ensin valitaan oma valtio, josta aloittaa. Sen jälkeen ostetaan yksiköitä (esim. tankkeja, jalkaväkeä, pommikoneita). Sitten yksiköt liikutetaan kaupunkiin, johon haluaa hyökätä. Peleistä tienaa pelimenestyksen mukaan SP:tä eli strategiapisteitä, jolla voi ostaa uusia strategioita ja yksiköitä. Pelaajat pelaavat peliä samanaikaisesti ja vuorot kestävät nopeassa pelissä 1-12 minuuttia ja rennossa pelissä 12-48 tuntia. Pelaajia voi olla normaalisti enintään 10, mutta jos pelin aloittajalla on Premium-tilaus, voi pelaajia olla 20. Pelissä on oikeat valtiot ja kaupungit. Suurimmat valtiot (Venäjä, Kanada, Kiina, USA, Brasilia ja Australia) on jaettu osiin, kun taas pienimpiä (esim. Monaco, Andorra, Vatikaani) ei ole. Jotkin ovat pelissä vain, jos pelin alussa laitetuissa asetuksissa on laitettu *ekstra kaupungit*. Pelissä on yli 160 valtiota. AtWariin on myös mahdollista ostaa Premium-tilaus, jolla saa avattua lisäominaisuuksia.

### Yksiköt
AtWarissa on kolmentyyppisiä yksiköitä: maavoimat, merivoimat ja ilmavoimat. Maavoimiin kuuluvat jalkaväki, miliisit ja tankit. Merivoimiin kuuluvat kuljetusalukset ja sotalaivat. Ilmavoimissa on kuljetus- ja pommikoneita. Strategiapisteillä voi ostaa uusia yksiköitä (esim. merijalkaväki, tiedustelukoneet).

### Strategiat
AtWarissa on alussa valmiina pelattavana kolme erilaista strategiaa. Strategiapisteillä niitä voi ostaa lisää viisi erilaista  (esim. imperialisti, salamasota). Lisäksi on vielä viisi erilaista Premium-strategiaa, joita voi pelata vain Premium-tilauksen ostanut pelaaja.

## Kartat
AtWarissa on myös mahdollista pelata muita karttoja kuin normaalia maailmankarttaa. Pelaajien tekemiä karttoja löytyy runsaasti erilaisia. Ilman Premium-tilausta ei voi tehdä omaa karttaa tai aloittaa itse pelaajien tekemillä kartoilla pelejä, mutta voi liittyä toisten pelaajien tekemiin peleihin. Suosituin pelaajan tekemä kartta on *Ancient World,* jota on pelattu yli 32 000 kertaa.

## Koalitiot
AtWarissa on mahdollista perustaa oma koalitio eli klaani, jos omistaa Premium-tilauksen. Toisten pelaajien tekemiin koalitioihin voi liittyä myös ilman Premium-tilausta. Koalitiot voivat pelata toisiaan vastaan klaanisotia. Toiselle koalitiolle ei kuitenkaan voi julistaa sotaa vaan ne sovitaan keskenään. Koalitioon kuuluvat Johtajat, Upseerit sekä normaalit jäsenet. Vain Johtajat ja Upseerit voivat aloittaa klaanisodan.

## Lähteet

## Aiheesta muualla
* Kotisivut
Yuri Landman

**Yuri Landman** (s. 1. helmikuuta 1973 Zwolle, Etelä-Hollanti) on alankomaalainen muusikko, soitinrakentaja, pedagogi ja sarjakuvataiteilija. Hän tuli tunnetuksi kitaristina Zoppo-yhtyeessä, jota hän oli perustamassa vuonna 1998. 2000-luvulla alkaneella soolourallaan hän on kehittänyt improvisaatioon, itse rakentamiinsa kitaraefekteihin ja muokattuihin kitaroihin perustuvaa soittotekniikkaa. Hän on tehnyt yhteistyötä muun muassa Lee Ranaldon ja Thurston Mooren (Sonic Youth), Rhys Chathamin Bart Hopkinin ja Jad Fairin kanssa.

## Elämäkerta
Hollantilaista Yuri Landmania on tituleerattu keksijä-muusikoksi. Vuonna 2001 hän rakensi ensimmäisen oman soittimensa palvelemaan kokeellista musiikkia, ja pian tämän jälkeen hän sai mainetta kokeellisen musiikin kentällä. Viimeisen seitsemän vuoden aikana Landman on pitänyt yli 100 Tee se itse -soitinrakennustyöpajaa Euroopassa ja Amerikassa. Työpajoja hän on pitänyt musiikkifestivaaleilla, musiikkiin ja taiteeseen keskittyneissä akatemioissa, konserttipaikoilla ja taidetapahtumissa. Hänen töistään ovat kirjoittanneet muun muassa The Guardian, Pitchfork, CNN, Premier Guitar, El País, ja hän on tehnyt yhteistyötä mm. Sonic Youth-, dEUS- ja Melt-Banana-yhtyeiden kanssa.

## Bibliografia
* *Je Mag Alles met me Doen* (1997) 
* *Het Verdiende loon* (1998) 
* *Nice Noise, Preparations and Modifications for Guitar* - Yuri Landman & Bart Hopkin, (2012 Experimental Musical Instruments) 
* *Sound Art* - prof. Holger Schulze & prof. Sanne van Krogt, 2020, Bloomsbury Publishing,  Pickups and Strings, p460-470 
* *1991*, 2021, Sherpa & Hypercustom books

## Diskografia
* Zoppo - *Chi pratica lo impare zoppicare* lp (1998)
* Zoppo - *Nontonnen* promo 7" (1998)
* Zoppo - *Double the fun* splitt 7" (1999)
* Zoppo - *Belgian Style Pop* cd (1999)
* Avec Aisance - *Vivre dans l'aisance* cd (2004)
* Yuri Landman Ensemble & Jad Fair - That's Right, Go Cats (2012, cd Siluh Records, lp Thick Syrup Records)
* Bismuth - s/t, (2014, Geertruida Records)

## Dokumentti
* Alles, tot Dit, 2013

## Katso myös
* Moodswinger

## Aiheesta muualla
* www.hypercustom.nl
The Siren’s Song

**The Siren’s Song** on vuonna 1919 ensi-iltansa saanut J. Gordon Edwardsin ohjaama yhdysvaltalainen mykkä melodraama, jonka pääosissa ovat Theda Bara ja Albert Roscoe, joiden viimeiseksi yhteiseksi elokuvaksi *The Siren’s Song* jäi. He olivat tehneet yhteensä seitsemän elokuvaa yhdessä. Elokuva kertoo bretagnelaisen majakanvartijan tyttärestä, josta tulee diiva.

*The Siren’s Songin* tuotanto- ja jakeluyhtiönä oli Fox Film Corporation. Elokuva sai Yhdysvaltain ensi-iltansa 4. toukokuuta vuonna 1919. *The Siren’s Song* on nykyisin listattu kadonneeksi elokuvaksi.

## Näyttelijät

## Lähteet

## Aiheesta muualla
* 
* 
* ''The Siren’s Song'' Silent eran sivuilla 
* ''The Siren’s Song'' TCM Movie Databasessa
Ranskan 2. armeijaryhmä

**Ranskan 2. armeijaryhmä** () oli Ranskan maavoimien yhtymä, joka osallistui toiseen maailmansotaan. 

## Palvelus

Armeijaryhmän esikunta asetettiin liikekannalle elokuun lopulla 1939 ja se siirtyi valmisteltuun asemapaikkaansa Villers-lés-Nancyyn Nancyn kaupungin eteläpuolelle. Armeijaryhmänkomentaja armeijankenraali Prételat saapui esikuntaansa 2. syyskuuta ottaen komentoonsa 3., 4. ja 5. armeijan. Armeijaryhmän vastuualueena oli Longuyonista itään Reinille, josta se jatkoi jokea seuraten Rhinauhun Sélestatin pohjoispuolella. Yhteyden katkettua 2. armeijan ja 1. armeijaryhmän väliltä se siirrettiin koillisen rintaman esikunnan alaisuuteen 15. toukokuuta 1940 ja kaksi päivää myöhemmin armeija liitettiin 2. armeijaryhmään. 3. armeijaryhmän siirtyessä 19. toukokuuta lännemmäksi liitettiin 8. armeija 2. armeijaryhmään. 4. armeija siirrettiin 28. toukokuuta yleisesikunnan alaiseksi reserviksi Troyesin alueelle, jolloin se irtaantui armeijaryhmästä. 2. armeija siirrettiin 6. kesäkuuta 4. armeijaryhmään.

Saksalaisjoukkojen saarrettua armeijaryhmän kesäkuun lopulla Prételat menetti yhteyden motitettuihin armeijoihinsa, joihin sisältyivät myös 15. kesäkuuta 2. armeijan jäänteet. Prételat luovutti komennon 3. armeijan komentajalle Condélle, joka antautui joukkojensa kanssa 22. kesäkuuta.

## Komentajat
Armeijaryhmänkomentajina olivat:
*armeijankenraali Prételat 27. elokuuta 1939 – 

## Lähteet
*

### Viitteet
A Woman There Was

**A Woman There Was** on J. Gordon Edwardsin ohjaama yhdysvaltalainen mykkäelokuva vuodelta 1919. Elokuva on genreltään draama, ja sen pääosassa on Theda Bara. Elokuva kertoo etelämeren heimopäällikön Zara-tyttärestä, joka rakastuu lähetyssaarnaajaan ja saa surmansa hänen autettuaan miehen pakenemaan. Elokuva jäi Theda Baran ja ohjaaja J. Gordon Edwardsin viimeiseksi yhteistyöksi.

*A Woman There Was* perustuu George James Hopkinsin novelliin *Creation’s Tears*, jonka pohjalta Adrian Johnson laati käsikirjoituksen. Elokuvan tuotanto- ja jakeluyhtiönä toimi Fox Film Corporation, ja se kuvattiin Floridan Miami Beachilla. *A Woman There Was* sai ensi-iltansa Yhdysvalloissa 1. kesäkuuta vuonna 1919. *A Woman There Was* on nykyisin listattu kadonneeksi elokuvaksi.

## Näyttelijät

## Lähteet

## Aiheesta muualla
* 
* 
* ''A Woman There Was'' Silent eran sivustolla 
* ''A Woman There Was'' TCM Movie Databasessa
Ranskan 3. armeijaryhmä

**Ranskan 3. armeijaryhmä** () oli Ranskan maavoimien yhtymä, joka osallistui toiseen maailmansotaan. 

## Palvelus

Armeijaryhmän esikunta asetettiin liikekannalle ja se asettui Dôleen 20. lokakuuta 1939. Sille alistettiin aluksi VII sotilasalue ja 8. armeija, joka vastasi Ranskan Saksan vastaisen rajan eteläosasta sekä Sveitsin vastaisesta rajasta. Sen toisena tehtävänä oli vallata Sveitsi, mikäli Saksa ei kunnioittaisi Sveitsin puolueettomuutta (). Tilanteen kiristyessä esikunta siirtyi 19. toukokuuta 1940 lännemmäksi Montryyn, missä sille alistettiin seuraavana päivänä 6. ja 7. armeija. Esikunnan alaisuudessa oli 3.-11. kesäkuuta 10. armeija. 6. armeija siirrettiin 11. kesäkuuta uuden vastaperustetun 4. armeijaryhmän alaisuuteen ja 10. armeija yleisesikunnan reserviksi. Armeijaryhmän alaisuuteen liitettiin samassa yhteydessä Pariisin armeija.

## Komentajat
Armeijaryhmänkomentajina olivat:
*armeijankenraali Besson 20. lokakuuta 1939 – 

## Lähteet
*

### Viitteet
When a Woman Sins

**When a Woman Sins** (työnimenä *The Message of the Lilies*) on vuonna 1918 ensi-iltansa saanut J. Gordon Edwardsin ohjaama yhdysvaltalainen mykkä draamaelokuva, jonka pääosissa ovat Theda Bara ja Josef Swickard. Elokuvan tuotanto- ja jakeluyhtiönä toimi Fox Film Corporation, ja se sai ensi-iltansa Yhdysvalloissa 29. syyskuuta vuonna 1918. *When a Woman Sins* on nykyisin listattu kadonneeksi elokuvaksi.

## Näyttelijät

## Lähteet

## Aiheesta muualla
* 
* 
* ''When a Woman Sins'' Silent eran sivustolla
Banjul Hawks

**Banjul Hawks FC** on Gambian pääkaupungissa, Banjulissa toimiva jalkapalloseura. Joukkue pelaa maan pääsarjassa, Gambian Championnat National D1ssa. Joukkue on voittanut maansa mestaruuden kahdesti: vuonna 1993 ja 1996. Lisäksi he ovat voittaneet Gambian Cup-mestaruuden 1983 ja 2006.

## Joukkueen kasvatteja
*Dawda Bah - MYPA, Veikkausliiga
*Omar Koroma - Forest Green Rovers, Englannin konferenssi
Ranskan 4. armeijaryhmä

**Ranskan 4. armeijaryhmä** () oli Ranskan maavoimien yhtymä, joka osallistui toiseen maailmansotaan. 

## Palvelus

Armeijaryhmän esikunta muodostettiin 4. kesäkuuta 1940 Pariisin sotilaskuvernöörin esikunnasta ja 6. kesäkuuta se oli sijoitettuna Arcis-sur-Aubeen, jossa sille alistettiin 2. ja 4. armeijan sekä 11. kesäkuuta 6. armeija. Armeijaryhmän esikuntaan normaalisti kuuluvista joukoista sillä oli ainoastaan kuljetuskomppania (). Armeijaryhmänkomentajana oli aiemmin 2. armeijan komentajana ollut armeijankenraali Charles Huntziger.

## Lähteet
*

### Viitteet
Kyle Croxall

**Kyle Croxall** (s. 26. lokakuuta 1988) on kanadalainen alamäkiluistelija, joka tammikuussa 2014 oli maailmanrankingissa sijalla neljä. 

Hän on saavuttanut useita Red Bull Crashed Ice-voittoja ja voitti kokonaiskilpailun kaudella 2012. Croxall saavutti myös kokonaiskilpailun hopeasijan vuosina 2010, 2011 ja 2013. Hän kilpailee joukkuekilpailuissa "Living the Dream"-nimisen tiimin väreissä. 

Croxallin veli Scott on myös alamäkiluistelija ja vuoden 2014 MM-hopeamitalisti sekä vuoden 2015 maailmanmestari. Kyle Croxallin siviiliammatti on palomies. Hän on suuri Toronto Maple Leafsin fani. 

## Lähteet
* http://www.redbullcrashedice.com/fi_FI/athlete/kyle-croxall
The Soul of Buddha

**The Soul of Buddha** on J. Gordon Edwardsin ohjaama yhdysvaltalainen mykkä romanttinen draamaelokuva, jonka pääosassa on Theda Bara. Elokuva sai Yhdysvaltain ensi-iltansa 21. huhtikuuta 1918.

Käsikirjoituksen oli laatinut Adrian Johnson Theda Baran kirjoittaman novellin pohjalta. *The Soul of Buddha* kirjoitettiin Mata Hari -vakoilutapauksen innoittamana. Fox Film Corporation oli elokuvan tuotanto- ja jakeluyhtiönä, ja *The Soul of Buddha* kuvattiin Foxin studioilla New Jerseyn Fort Leessä. *The Soul of Buddhan* oletetaan olevan kadonnut elokuva.

## Juoni

Jaavalainen papitar Bava (Theda Bara) karkaa englantilaisen sotilasupseeri John Daren (Hugh Thompson) kanssa. Entisestä papittaresta tulee maineikas tanssija, mutta kostonhimoinen buddhalainen pappi Ysora (Victor Kennard) murhaa hänet kylmäverisesti näyttämölle.

## Näyttelijät

## Lähteet

## Aiheesta muualla
* 
* 
* ''The Soul of Buddha'' Silent eran sivustolla 
* ''The Soul of Buddha'' TCM Movie Databasessa
Mikromortti

**Mikromortti** (engl. *micromort*) on äkkikuoleman riskiä kuvaava mittayksikkö. Yksi mikromortti on yhden suhde miljoonaan eli 0,0001&nbsp;prosenttia. Jos jokin toiminta aiheuttaa kuoleman esimerkiksi todennäköisyydellä yksi miljoonasta, sen riski on yksi mikromortti.

Mikromortin käsitteen kehitti vuonna 1968 yhdysvaltalaisen Stanfordin yliopiston professori Ronald Howard.

Mikromorttia käytetään helpottamaan kuolemaan johtavien toimien vertaamista toisiinsa. Esimerkiksi keskimääräisen suomalaisen päivittäinen kuolemanriski on 34 mikromorttia. Yhdellä mikromortilla kuolemanriski kasvaa esimerkiksi 400 kilometrin autoajelulla, 32 kilometrin pyöräilyllä, yhdellä ekstaasihuumeen käyttökerralla, tai korkeiden tikkaiden käyttämisellä kotia remontoitaessa. Laskuvarjohyppy aiheuttaa 10 mikromortin riskin, nukutus samoin 10 mikromortin riskin, kalliokiipeilykerta noin 3 mikromortin riskin ja sukelluskerta 8 mikromortin riskin. Himalajalla yli kahdeksan kilometrin korkeudelle ulottuva kiipeilyretki on noin 12&nbsp;000 mikromortin, BASE-hyppy kalliolta 430 mikromortin, sydänleikkaus 16&nbsp;000 mikromortin, maratonin juokseminen seitsemän mikromortin ja sadan grillipihvin syöminen runsaan yhden mikromortin riski.

## Lähteet

## Kirjallisuutta
*Jussi Melkas: "Mikromortti – kuoleman arpa"; *Tieto&trendit* 1/2012, Tilastokeskus
Marco Dallago

**Marco Dallago** (s. 14. huhtikuuta 1990) on itävaltalainen alamäkiluistelija ja lajin vuoden 2014 maailmanmestari. Hän asuu Grazissa, Itävallassa. 

Laskettelun jo nelivuotiaana aloittanut Dallago ihastui alamäkiluisteluun katseltuaan sitä televisiosta vuonna 2003. Hän debytoi lajin MM-sarjassa Münchenin osakilpailussa vuonna 2011. Kesällä 2013 Dallago rakensi metsään Grazin laidalle ystävänsä ja pikkuveljensä kanssa puusta tehdyn harjoitteluradan. Se tuotti tulosta, ja Marco Dallago voitti kaudella 2014 alamäkiluistelun maailmanmestaruuden. Hän on pienikokoinen ja mahtuu siksi hyvin pienistäkin raoista. 

Dallagon pikkuveli Luca on myös alamäkiluistelija. 

## Lähteet
* http://www.redbullcrashedice.com/fi_FI/athlete/marco-dallago
Pentti Koski

**Pentti Koski** (15. marraskuuta 1930 Vaasa – 26. syyskuuta 2009 Helsinki) oli suomalainen jazzmuusikko ja sisustusarkkitehti.

Kokkolassa suoritetun ylioppilastutkinnon jälkeen Pentti Koski pääsi opiskelemaan Ateneumiin ensin piirustuksenopettajaksi ja sitten sisustusarkkitehdiksi. Jo Kokkolassa alkanut musiikkiharrastus auttoi ansaitsemaan opiskelurahoja muun muassa kontrabasistina ja laulajana Leo Lindblomin yhtyeessä. Vuonna 1957 Koski oli rumpaliveljensä Olle Ekmanin kanssa perustamassa latinalaisrytmeihin erikoistunutta Sacy Sandin orkesteria, joka esiintyi Helsingin yökerhojen ohella monissa elokuvissa ja kiersi ympäri maata. Basson- ja kitaransoiton sekä laulamisen ohella Koski hoiti yhtyeen käytännön asioita. Laulusolisti Sacy Sandin pahan auto-onnettomuuden takia 1961 yhtye lopetettiin, mutta koottiin uudelleen Sandin jo kuoltua 1988. Sacy Sand II -kokoonpanossa soittivat myös Martti Pohjalainen sekä joensuulainen Juhani Okkonen. Koskella oli myös oma trio, ja hänet nähtiin 2000-luvulle asti usein lavalla soittamassa jazzia tai tanssimusiikkia muun muassa Sturenkadun vuonna 1997 perustetulla Sture Jazz Clubilla.

Sisustusarkkitehtina Koski suunnitteli huonekaluja muun muassa lahtelaiselle Nupposen huonekalutehtaalle. Hänet tunnetaan myös lahjakkaana taidemaalarina. 1990-luvun puolivälissä Koskelle myönnettiin valtion taiteilijaeläke.

## Levytyksiä
* Sacy Sand: *Levytyksiä vuosilta 1950–1958*, Artie Music AMCD 1027

## Lähteet
Andrea Roda

**Andrea Roda** (s. 11. huhtikuuta 1990 Como) on italialainen moottoriurheilija. Hän aloitti uransa karting-sarjoissa. 

## Ura
### Formula Renault
Vuonna 2006 Roda kilpaili Italian Formula Junior 1600 -sarjassa sekä Italian Formula Renault Talvisarjassa. Vuonna 2007 Roda kilpaili Italian Formula Renault -sarjassa. Samana vuonna hän ajoi myös Sveitsin Formula Renault -sarjaa. Vuonna 2008 Roda jatkoi Italian Formula Renault -sarjassa sijoittuen sarjan 26:nneksi. Vuonna 2009 Roda siirtyi Eurocup Formula Renault -sarjaan saavuttamatta pisteitä. 

### Formula 3
Vuonna 2010 Roda kilpaili Italian Formula 3 -sarjassa sijoittuen sarjan 22:nneksi. Vuonna 2011 hän jatkoi samassa sarjassa sijoittuen sarjan 12:nneksi. Vuonna 2012 Roda kilpaili Formula 3 Euroseries -sarjassa sijoittuen sarjan 13:nneksi. 

### Auto GP
Vuonna 2013 Roda siirtyi Auto GP World Series -sarjaan sijoittuen sarjan 12:nneksi ja jatkoi  vuonna 2014 voittaen yhden kilpailun sijoittuen sarjan neljänneksi. Samana vuonna ajoi yhden kilpailun Formula Renault 3.5 -sarjassa saavuttamatta pisteitä.

## Lähteet
MachineGames

**MachineGames** on ruotsalainen, vuonna 2009 perustettu videopelien kehittäjä. Yrityksen ovat perustaneet Starbreeze Studiosin perustajajäsenet.

ZeniMax Media on ostanut yrityksen vuonna 2010 ja yritys on nimetty uudestaan **ZeniMax Sweden AB**. Yrityksen nimi on kuitenkin edelleen muodossa **MachineGames** julkaisutiedoissa.

Tammikuussa 2021 kerrottiin yrityksen kehittävän Indiana Jones -aiheista peliä, mutta tarkempia tietoja ei kerrottu. Joulukuussa 2022 kerrottiin Starbreeze Studiosille työskennelleen Jens Anderssonin liittyneen pelin kehitykseen Axel Torveniusin ja Jerk Gustafssonin rinnalle.

## Pelit
* *[[Wolfenstein: The New Order]]* (2014)
* *[[Wolfenstein: The Old Blood]]* (2015)
* *[[Wolfenstein II: The New Colossus]]* (2017)
* *[[Wolfenstein: Youngblood]]* (2019)
* *[[Wolfenstein: Cyberpilot]]* (2019)
* *[[Indiana Jones and the Great Circle]]* (2024)

## Lähteet

## Aiheesta muualla
*MachineGames kotisivut
* Yrityksen profiili MobyGamesissä
Under the Yoke

**Under the Yoke** on vuonna 1918 ensi-iltansa saanut J. Gordon Edwardsin ohjaama yhdysvaltalainen mykkä melodraama, jonka pääosissa ovat Theda Bara ja G. Raymond Nye.

Käsikirjoituksesta vastasi Adrian Johnson, joka laati sen George Scarboroughin novellin *Maria of the Roses* pohjalta. *Under the Yoke* kuvattiin Kalifornian San Jacinto Mountainsilla työnimellä *Spanish Love*, ja sen tuotanto- ja jakeluyhtiönä toimi Fox Film Corporation. Elokuva sai Yhdysvaltain ensi-iltansa 9. kesäkuuta vuonna 1918. *Under the Yoken* oletetaan olevan kadonnut elokuva.

## Juoni

*Under the Yoke* sijoittuu Filippiineille. Nuori espanjalaisnainen Maria Valverde (Theda Bara) palaa kotiin luostarista, missä hän oli ollut koulussa. Pian Mariaa alkaa lähennellä paikallinen plantaasien työnjohtaja Diablo Ramirez (G. Raymond Nye), joka toivoo voittavansa Marian sydämen. Maria kuitenkin torjuu Ramirezin lähentely-yritykset, koska hän on tavannut Manilassa komean amerikkalaisen armeijassa työskentelevän kapteeni Paul Winterin (Albert Roscoe). Raivostunut Diablo organisoi kapinallisien joukon, joka tappaa Marian isän ja pitää Mariaa vankina omassa kodissaan. Kun kapteeni Winter kuulee kapinasta, hän kiirehtii Marian avuksi. Kapteeni joutuu kuitenkin itsekin vangiksi. Pian vahvistukset saapuvat Amerikan armeijan toimipaikasta, ja taistelun lomassa talo syttyy ilmiliekkeihin. Diablon aikomuksena on siepata Maria, mutta kapteeni Winter tulee paikalle ja ampuu hänet. Viimein amerikkalaiset voittavat, ja Maria saa rakkaan kapteeninsa.

## Näyttelijät

## Lähteet

## Aiheesta muualla
* 
* 
* ''Under the Yoke'' Silent era -sivustolla 
* ''Under the Yoke'' TCM Movie Databasessa
Tommi Saarinen

**Tommi Saarinen** (s. 31. tammikuuta 1995 Espoo) on uransa lopettanut suomalainen jalkapalloilija. Pelipaikaltaan hän oli keskuspuolustaja tai puolustava keskikenttäpelaaja. Debyyttinsä Saarinen teki liigatasolla FC Hongan riveissä vuonna 2013 ja kauden aikana hän pääsi pelaavaan kokoonpanoon kaikkiaan viisi kertaa.

## Lähteet
A. J. Kaski

**A. J. Kaski** oli suomalainen 1930- ja 1940-luvulla vaikuttanut arkkiveisujen tekijä. 

## Teoksia
* *Laulu [[Italian–Etiopian sota (1935–1936)|Abessiniasta]], [[Espanjan sisällissota|Espanjasta]] ja Englannin [[Edvard VIII|Edvardista]]*. Tekijä, Jyväskylä 1937
* *Uutuus lauluja* ; kustansi ja sepitti A. J. Kaski. Sisältö 1. Laulu Abessiniasta, Espanjasta ja Englannin Eedvardista ja 2. Markkinapoika. Pori 1937
* *Kaihon lauluja* ; kustansi ja sepitti A. J. Kaski. Sisältö 1. Äidin muisto (valssi) ja 2. Kevättyttö (Fox-trott). Tekijä, Jyväskylä 1945

## Lähteet
* Fennica-tietokanta : A. J. Kasken teoksia
Suunta on vain ylöspäin

**Suunta on vain ylöspäin** on suomalaisyhtye Indican kappale heidän kuudennelta, Akvaario-studioalbumilta. Sen julkaisi Suomen Musiikki albumin toisena singlenä 19. maaliskuuta 2014. Kappaleeseen liittyvä musiikkivideo julkaistiin videopalvelu YouTubessa päivää ennen singlejulkaisua. Kappale ei ole toistaiseksi päässyt lainkaan listoille.

## Kappalelista

# "Suunta on vain ylöspäin" - 3:05

## Lähteet
Edward Braddock

**Edward Braddock**  (tammikuu 1695 – 13. heinäkuuta 1755) oli brittiläinen kenraalimajuri, joka tunnetaan parhaiten kärsimästään tappiosta Monongahelan taistelussa nykyisessä Pennsylvaniassa heinäkuussa 1755. Tuolloin Braddock johti yhdistettyä brittien ja siirtokuntien armeijaa tarkoituksenaan vallata ranskalaisten linnake Fort Duquesne. Ranskalaiset joukot olivat kuitenkin vahvistaneet linnakkeen puolustusta sadoilla intiaaniliittolaisilla, jotka ympäröivät Braddockin retkikunnan ja aloittivat taistelun. Syntyneen pakokauhun aikana Braddock haavoittui keuhkoihin ja kuoli neljä päivää myöhemmin.

## Lähteet
*
Olli Pöyliö

**Olli Pöyliö** (s. 11. elokuuta 1995, Rovaniemi) on suomalainen futsalpelaaja ja jalkapalloilija. Pöyliö edustaa futsal-liigassa pelaavaa jyväskyläläistä Liikunnan Riemua sekä Suomen maajoukkuetta.

Pöyliö on pelaajaprofiililtaan puolustukseen ja pelin avaamiseen keskittyvä pohjapelaaja. Pöyliö toimii myös Riemun kapteenina kaudella 2020-2021. Maajoukkuedebyyttinsä Pöyliö teki EM-karsinnoissa keväällä 2021 Italiaa ja Belgiaa vastaan.

Jalkapallon puolella hän on pelannut Veikkausliigaa Rovaniemen Palloseuran ja kakkos divisioonaa jyväskyläläisen JJK:n riveissä. Jalkapallossa Pöyliön pelipaikkana on ollut keskikenttä. Debyyttinsä aikuisten peleissä liigatasolla hän teki vuonna 2013 ja kauden aikana hän pääsi pelaavaan kokoonpanoon kahdeksan kertaa.

## Lähteet
Matti Leino (näyttelijä)

**Matti Juhani Leino** (s. 18. marraskuuta 1987 Helsinki) on suomalainen näyttelijä. Leinon äiti on suomalainen ja isä kenialainen. Hän on tullut tutuksi rooleistaan televisiosarjoissa *[[Laura kesäleirillä]]*, *[[Mogadishu Avenue]]*, *[[Uusi päivä (televisiosarja)|Uusi päivä]]* ja *[[Rantabaari]]*. Hän on myös juontanut nuortenohjelma *[[Summeri (televisio-ohjelma)|Summerin]]* talviversiota vuonna 2008.

Leino on näytellyt myös muun muassa Helsingin kaupunginteatterissa, Turun kaupunginteatterissa, Aleksanterin teatterissa ja Tampereen Teatterissa.

## Filmografia
### Elokuvat

### Televisiosarjat

## Teatteriroolit

* *Hairspray* (Gilbert) Helsingin kaupunginteatteri, 2005–2006
* *Hair –Euroopan kiertue* (ensemble) Arena Theater & Festspiel GmbH, 2006 
* *Hair –Saksan kiertue* (ensemble) Arena Theater & Festspiel GmbH, 2007
* *High School Musical* (Chad Danforth) Helsingin kaupunginteatteri, 2008
* *High School Musical 2* (Chad Danforth) Helsingin kaupunginteatteri, 2009
* *Fame* (Tyrone Jackson) Aleksanterin teatteri, 2010
* *Wicked* (ensemble) Helsingin kaupunginteatteri, 2010
* *Rent* (Tom Collins) Aleksanterin teatteri, 2012, 2013
* *Kuin ensimmäistä päivää* (Adam) Tampereen teatteri, 2012
* *Tarzan* (Terk) Helsingin kaupunginteatteri, 2014
* *Ihmisen osa* (Biko) Tampereen teatteri, 2014
* *Via Crucis (Jeesus) Via Crucis Helsinki, 2015
* * Happy Days* (Count Malachi) [[Samppalinnan kesäteatteri]], 2015
* *Housut pois* (Noah T. Simmons) [[Kuopion kaupunginteatteri]], 2015
* *Luonnon laki* (Badu / kuolema) [[Helsingin kaupunginteatteri]], 2016
* *Shrek* (Aasi) [[Helsingin kaupunginteatteri]], 2016
* *Suomi sataa ja tuulee* [[Hämeenlinnan teatteri]], 2017
* *Varissuo* [[Turun kaupunginteatteri]], 2018
* *Amélie* [[Turun kaupunginteatteri]], 2019
* *Kaunotar ja hirviö'', Tampereen työväen teatteri, 2025, 2026

## Lähteet

## Aiheesta muualla
* 
* Matti Leinon profiili Näyttelijäliiton sivuilla
Heart and Soul (elokuva)

**Heart and Soul** on vuonna 1917 ensi-iltansa saanut J. Gordon Edwardsin ohjaama yhdysvaltalainen mykkä romanttinen draamaelokuva, jonka pääosissa ovat Theda Bara ja Claire Whitney.

Adrian Johnson laati elokuvan käsikirjoituksen H. Rider Haggardin romaanin *[[Jess]]* (1887) pohjalta. *Heart and Soul* kuvattiin sen tuotanto- ja jakeluyhtiön Fox Film Corporationin studioilla New Jerseyn Fort Leessä. Elokuvaa kuvattiin myös Floridan St. Augustinessa. *Heart and Soul* sai Yhdysvaltain ensi-iltansa 21. toukokuuta vuonna 1917. Elokuva ei ollut yleisö- tai arvostelumenestys, koska elokuvaa pidettiin hyvin epätavanomaisena Bara-elokuvana. Elokuvan oletetaan olevan kadonnut elokuva.

## Juoni

Äitinsä kuoltua Jess (Theda Bara) on pitänyt erityisen hyvää huolta nuoremmasta Bess-sisarestaan (Claire Whitney). Vuosia myöhemmin sisaret asuvat setänsä luona Puerto Ricon plantaaseilla, missä siskokset tapaavat John Neilin (Harry Hilliard), joka rakastuu ensisilmäyksellä Jessiin. Kun Jess tajuaa Bessin olevan rakastunut Neiliin, hän uhraa oman onnellisuutensa sisarensa onnen tähden. Pian sen jälkeen korruptoitunut istuttaja Drummond (Walter Law) aloittaa vallankumouksen Yhdysvaltain hallitusta vastaan. Tästä seuraa sota, joka johtaa plantaasin ja kaikkien sen asukkaiden vangitsemiseen. Jess pakenee amerikkalaiseen sotilastukikohtaan pyytämään apua, mutta taistelun aikana hän haavoittuu kuolettavasti. Jess viime sanoikseen rukoilee Neilin ja Bessin puolesta.

## Näyttelijät

## Lähteet

## Aiheesta muualla
* 
* 
* ''Heart and Soul'' Silent eran sivuilla 
* ''Heart and Soul'' TCM Movie Databasessa
Chisun diskografia

Tämä on suomalaisen laulaja-lauluntekijä **[[Chisu]]n diskografia**.

## Studioalbumit

## EP:t

## Singlet

* *Listasijoitukset Suomen viralliselta singlelistalta (Single Top 20), Suomen virallinen latauslista (Top 30) ja Suomen suosituimmat (Music Control -radiolista) (Radio Top 20).

## Musiikkivideot
* ”Mun koti ei oo täällä” (2007)
* ”Muut” (2008) – ohjaus Misko Iho
* ”Baden-Baden” (2009) – ohjaus Misko Iho
* ”Sama nainen” (2009) – ohjaus Mikko Harma
* ”Sabotage” (2011) – ohjaus Misko Iho
* ”Kohtalon oma” (2011) – ohjaus Misko Iho
* ”Frankenstein” (2012) - ohjaus Toni Tikkanen
* ”Ihana” (2015) - ohjaus Mikki Kunttu
* "Tuu mua vastaan" 2015 - ohjaus Miro Laiho

## Chisu tuottajana
* Kristiina Wheeler - *[[Hitchin to Helsinki]]* (2008)
* Cristal Snow – *[[Wicked (kappale)|Wicked]]* (2010)

## Lähteet
American Horror Story

**American Horror Story** on yhdysvaltalainen kauhusarja, jonka ovat luoneet Ryan Murphy ja Brad Falchuk. *American Horror Story* alkoi FX-kanavalla 5. lokakuuta 2011. Suomessa Sub aloitti sarjan esittämisen 11. kesäkuuta 2013.

*American Horror Story* kuuluu niin sanottuihin antologiasarjoihin. Joka tuotantokaudella on eri tarina ja henkilöhahmot. Sarjan luoja Ryan Murphy on tosin kertonut haastattelussa, että sarjan jokainen tuotantokausi on jollain tavalla kytketty aikaisempiin tuotantokausiin.

## Tuotantokaudet

* 1. tuotantokausi: **Murder House** (2011)
*Murder House* sijoittuu Los Angelesiin, Kaliforniaan. Harmonin perheen isä Ben (Dylan McDermott), hänen vaimonsa Vivien (Connie Britton)  ja heidän teini-ikäinen tyttärensä Violet (Taissa Farmiga) muuttavat ostamaansa vanhaan  remontoituun kartanoon tietämättään talonsa synkkää historiaa.

* 2. tuotantokausi: **Asylum** (2012–2013)
*Asylum* sijoittuu vuoteen 1964, Massachusettsenissa sijaitsevaan Briarcliffin mielisairaalaan, jossa keskitytään mielisairaalan potilaisiin ja henkilökuntaan.

* 3. tuotantokausi: **Coven** (2013–2014)
*Coven* sijoittuu New Orleanssin Louisianaan, jossa seurataan Salemin noitien jälkeläisiä, jotka asuvat Miss Robichauxin Akatemiassa, ja taistelevat ylinoidan paikasta.

* 4. tuotantokausi: **Freak Show** (2014–2015)
*Freak Show* sijoittuu Jupiteriin, Floridaan vuoteen 1952, jossa seurataan kummajaisia, jotka työskentelevät sirkuksessa.

* 5. tuotantokausi: **Hotel** (2015–2016)
*Hotel* sijoittuu Los Angelesissa sijaitsevaan Hotel Corteziin ja sen henkilökuntaan ja vieraisiin.

* 6. tuotantokausi: **Roanoke** (tai **My Roanoke Nightmare**) (2016)
*Roanoke* sijoittuu Roanoke Islandissa sijaitsevaan syrjäiseen maalaistaloon, jossa tapahtuu paranormaaleja tapahtumia. 

* 7. tuotantokausi: **Cult** (2017)
*Cult* sijoittuu Michiganissa olevaan kaupunkiin marraskuussa 2016, kun Donald Trump voittaa presidentinvaalit.

* 8. tuotantokausi: **Apocalypse** (2018)
12. tammikuuta 2017 vahvistettiin, että sarjasta on tulossa 8. tuotantokausi vuonna 2018. Myöhemmin 19. heinäkuuta 2018 julkistettiin, että 8. tuotantokauden nimi tulee olemaan *Apocalypse*. Kaudella antikristus Michael Langdon (Murder House) on aiheuttanut maailmanlopun ja toteuttaa maailmanlopun jälkeistä suunnitelmaansa saaden vastaansa kolmannen kauden noidat.

* 9. tuotantokausi: **1984** (2019)
**1984* sijoittuu syrjäiseen verilöylyn jälkeen uudelleen avattuun Camp Redwoodin kesäleiriin, jossa leiriläiset kokevat kauhua sarjamurhaajan myötä.

* 10. tuotantokausi: **Double feature**
*15.7.2021 julkaistaan suoratoistopalvelu Huluun.

## Lähteet

## Aiheesta muualla
*
Gold and the Woman

**Gold and the Woman** on vuonna 1916 ensi-iltansa saanut James Vincentin ohjaama yhdysvaltalainen mykkä western-tyylinen draamaelokuva, jonka pääosassa on Theda Bara. *Gold and the Woman* kertoo puoliverisen Juliet DeCordovan kostosta espanjalaisten konkistadorien jälkeläisille.

*Gold and the Woman* kuvattiin työnimellä *Retribution* sen tuotanto- ja jakeluyhtiön Fox Film Corporationin studioilla New Jerseyn Fort Leessä. Elokuva sai ensi-iltansa Yhdysvalloissa 13. maaliskuuta vuonna 1916. Elokuvan oletetaan olevan kadonnut.

## Näyttelijät

## Lähteet

## Aiheesta muualla
* 
* 
* ''Gold and the Woman'' Silent eran sivuilla 
* ''Gold and the Woman'' TCM Movie Databasessa